

PROJEKTS uz 10.01.2024

vēlamais datums izskatīšanai: Finanšu komitejā 17.01.2024.

domē: 25.01.2024.

sagatavotājs, ziņotājs: Annija Dukāte

 LĒMUMS

Ādažos, Ādažu novadā

2024. gada 25. janvārī **Nr.**«DOKREGNUMURS»

**Par grozījumiem Ādažu novada pašvaldības domes 22.02.2023. lēmumā Nr. 82 “Par projektu “Pastaigu celiņa izveide gar Gaujas-Baltezera kanālu””**

Ādažu novada pašvaldības dome 2023. gada 22. februārī pieņēma lēmumu Nr. 82 “Par projektu “Pastaigu celiņa izveide gar Gaujas-Baltezera kanālu””) par projekta “Pastaigu celiņa izveide gar Gaujas-Baltezera kanālu” pieteikuma iesniegšanu biedrības "Gaujas Partnerība" ELFLA 2.1. rīcībā “Atbalsts vietējās teritorijas, tostarp dabas un kultūras objektu, sakārtošanai pakalpojumu pieejamībai, kvalitātei un sasniedzamība”, ar kopējo plānoto finansējumu 130 000 EUR, t.sk., Eiropas Lauksaimniecības fonda lauku attīstībai finansējums 80 060,11 EUR un pašvaldības līdzfinansējums 49 939,89 EUR) un Projekta apstiprināšanas gadījumā nodrošināt tam nepieciešamo finansējumu līdz 88 955,68 EUR no aizņēmuma līdzekļiem Valsts kasē.

Saskaņā ar pašvaldības Iepirkumu komisijas 2024. gada 9. janvāra lēmumu (protokols Nr. 5-6-2023/168-5) līguma slēgšanas tiesības ““Pastaigu celiņa izveide gar Gaujas – Baltezera kanālu” apvienotā projektēšana un būvniecība” iepirkumā piešķirtas SIA “ASFALTBŪVE” (turpmāk – Izpildītājs) par kopējo līgumcenu 161 544 EUR, bez PVN, kas kopsummā sastāda 195 468,24 EUR, ar PVN.

Saskaņā ar pašvaldības 2023. gada 28. decembra saistošajiem noteikumiem Nr. 52/2023 “Par Ādažu novada pašvaldības budžetu 2024. gadam”, projekta realizācijai 2024. gada budžetā tika apstiprināti 207 440 EUR, no tiem 16 012,02 EUR ir Lauku atbalsta dienesta (turpmāk – LAD) avansa maksājums, savukārt 64 048,09 EUR ir LAD noslēguma maksājums pēc projekta pabeigšanas un atskaišu iesniegšanas.

Pamatojoties uz Pašvaldību likuma 4. panta pirmās daļas 2. punktu un Finanšu komitejas 17.01.2024. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 22.02.2023. lēmumā Nr. 82 “Par projektu “Pastaigu celiņa izveide gar Gaujas-Baltezera kanālu””:
	1. izteikt 1. punktu šādā jaunā redakcijā:

“**1. Atbalstīt projekta “Pastaigu celiņa izveide gar Gaujas-Baltezera kanālu” pieteikuma iesniegšanu biedrības "Gaujas Partnerība" ELFLA 2.1. rīcībā “Atbalsts vietējās teritorijas, tostarp dabas un kultūras objektu, sakārtošanai pakalpojumu pieejamībai, kvalitātei un sasniedzamība” ar kopējo plānoto finansējumu 195 468,24 *euro* (viens tūkstotis deviņdesmit pieci tūkstoši četri simti sešdesmit astoņi *euro,* 24 *centi*), tajā skaitā Eiropas Lauksaimniecības fonda lauku attīstībai finansējums 80 060,11 *euro* (astoņdesmit tūkstoši sešdesmit *euro,* 11 centi) un pašvaldības līdzfinansējums 115 408,13 *euro* (simtu piecpadsmit tūkstoši četri simti astoņi *euro*, 13 centi).”**

* 1. svītrot 3.1., 3.3., 3.4. un 3.5. punktu;
	2. papildināt ar šādu jaunu 5. punktu:

**“5. Ja projekta īstenošana tiks pabeigta 2024. gadā, bet LAD noslēguma maksājums tiks izmaksāts 2025. gadā, paredzēt finansējuma izmaksāšanu Izpildītājam 64 048,09 *euro* (sešdesmit četri tūkstoši četrdesmit astoņi *euro*, 09 centi) no 2024. gada budžeta konta atlikuma.”**

1. Centrālās pārvaldes Attīstības un projektu nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, IDR - @

APN (e-noraksts)

Dukāte, 29165290